**5-6- AMALIY MASHG’ULOT**

**MAVZU:** **Elektron o’quv adabiyoti kontentini tashkil qiluvchi o’quv materiallarini yig’ish, tanlash va saralash ysullari**

**Mashg’ulot maqsadi**: Elektron o’quv adabiyoti kontentini ishlab chiqish malakasini hosil qilish.

**Mashg’ulot natijasi:** Elektron o’quv adabiyoti kontentini ishlab chiqish malakasini hosil qilish.

**Mashg’ulot uchun zarur bo’lgan uskuna-jihozlar:** doska, kompyuter**,** proektor.

**Mashg’ulot rejasi:**

1. Elektron o’quv adabiyoti loyihasiga asoslangan holda nazariy va amaliy mazmundagi axborotlarni tanlash va saralash.
2. Elektron o’quv adabiyoti loyihasiga asoslangan holda materiallarni elektron shaklga keltirish va tahrirlash.

**Nazariy ma’lumotlar**:

Elektron darslik kontentini tashkil qiluvchi materiallr matn, grafika, audio, video, dasturiy ob’ektlar va boshqa formatdagi ma’lumotlardan iborat bo’lishi mumkin. Ushbu materiallarni yig’ish, tanlash, saralash va qayta ishlashda ba’zi qoidalarga rioya qilish zarur bo’ladi.

1. Materiallar elektron darslik mavzusi va maqsadiga mos bo’lib, barcha talablar asosida tanlanishi va tayyorlanishi zarur.
2. Tanlangan materiallar strukturalanish, mavzuga qarashli tugallangan mantiqiy bo’laklardan iborat bo’lmog’i lozim.
3. Har bir mantiqiy bo’lak matndan tashqari grafik, audio yoki video ma’lumotlarni saqlashi lozim.
4. Matnlarda va grafik illyustratsiyalarda kursor buyrug’iga javoban chiqariluvchi yordam matnlari chiqarilishi maqsadga muvofiq.

**Matnlarni tayyorlash**da elektron darslikda yoritiluvchi bilim sohasiga taalluqli materiallar turli manbalardan olinishi mumkin. Ammo ushbu materiallar umumiy stilda, barcha didaktik talablarga mos holda qayta ishlanishi kerak.

**Grafik ob’ektlar** elektron kitob materiallarini vizuallashtirish vazifasini bajaradi. Ularni tayyor holatda olih yoki tayyorlash mumkin. Bunda grafik muharrirlar bo’lmish Paint, Fotoshop, Windows Live Photo Gallery va boshqa dasturlardan foydalanish mumkin. Bunda tasvirlarni darslik dizayniga moslashtirish, xajmini kichraytirish, rangini o’zgartirish, webga moslashtirish va boshqa formatlash amallarini bajarish mumkin. Bunda barcha grafik ob’ektlar bir xil formatga (gif, jpg va b.) ega bo’lishi maqsadga muvofiq. O’quv materiallarini illyustratsiya qiluvchi tasvirlardan tashqari elektron darslik interfesi ob’ektlari, boshqaruv elementlari, turli piktogrammalar va boshqa grafik ob’ektlar tayyorlanishi kerak. Ushbularni ham tayyor holda olish yoki maxsus tayyorlash kerak bo’ladi. Ularning eskizi elektron darslik dizayn loyihasida aks etishi lozim.

Matn va grafikadan tashqari elektron darslikda audio,animatsiya va video materiallar joylashtirilish ko’zda titilgan bo’lsa, ularning barchasi tayyorlanadi yoki tayyor materiallar tanlanib , darslik formatiga moslashtiriladi. Animatsiyalar darslikda o’quv materiallarini to’ldirish va ularning ko’rgazmaliligini oshirish uchun hamda dizayn elementi sifatida qo’llanilishi mumkin. **Animatsiyalar** Macromedia Flash dasturi vositasida yaratilishi mumkin. O’quv materiallarini illyustratsiya qiluvchi animatsion roliklardan tashqari elektron darslikda dizayn elementi bo’lmish animatsion bannerlar, panellar, tugmalar va boshqa ob’ektlar joylashtiriladi.

**Audio materiallar** musiqa, audioparcha, audiolavha, audionutq, audioma’ruza va boshqa ko’rinishlarda bo’lishi mumkin. Ular yuqori sifatli bo’lib, darslikda to’g’ri qo’llanilishi lozim. Audioma’lumotlarni yaratishda maxsus texnik va dasturiy ta’minotdan foydalaniladi. Masalan, monolog, ma’ruza va audiolavhalarni yozishda Windows 7 tizimiga kiruvchi Sound Recorder utilitasidan foydalanish mumkin. Musiqiy va audiolavhalar tayyor holatda olinadi va qayta ishlanadi.

**Videomateriallar** viodelavha,videodars, videoma’ruza va boshqa ko’rinishlarida joylashtirilishi mumkin. Videomateriallar maxsus dasturiy ta’minot vositasida yaratilishi va qayta ishlanadi. Masalan, Windows Live Movie Maker, FsCapture, Snagit, Camtasia Studio va boshqalar.

**Nazorat savollari:**

1. Elektron darslik kontenti deganda nimani tushunamiz?
2. Elektron darslikka joylashtiriluvchi matnlar qanday xususiyatga ega bo’lishi kerak?
3. Elektron darslikka joylashtiriluvchi grafik ob’ektlar qanday xususiyatga ega bo’lishi kerak?
4. Elektron darslikka joylashtiriluvchi grafik ob’ektlar qanday turlarga bo’linadi?
5. Elektron darslikka joylashtiriluvchi grafik ob’ektlar qaysi dasturlar vositasida qayta ishlanishi mumkin?
6. Elektron darslikka joylashtiriluvchi animatsion ob’ektlar qanday turlarga bo’linadi?
7. Elektron darslikka joylashtiriluvchi animatsion ob’ektlar qaysi dasturlar vositasida qayta ishlanishi mumkin?
8. Elektron darslikka joylashtiriluvchi audio ob’ektlar qanday turlarga bo’linadi?
9. Elektron darslikka joylashtiriluvchi audio ob’ektlar qaysi dasturlar vositasida qayta ishlanishi mumkin?
10. Elektron darslikka joylashtiriluvchi video ob’ektlar qanday turlarga bo’linadi?
11. Elektron darslikka joylashtiriluvchi video ob’ektlar qaysi dasturlar vositasida qayta ishlanishi mumkin?

**Adabiyotlar:**

1. Уваров А.Ю. Электронный учебник: теория и практика. - М.: Изд-во УРАО. - 1999. - 220 с.
2. Закирова Ф. Информационное обеспечение образовательного процесса и его структура // Педагогик таълим. - Ташкент, 2004. - №5. - С. 34-35.